OLEG MAŠTRUKO, kolumnist vrlo popularnog informatičkog magazina Bug i urednik njegova sestrinskog izdanja Mreža, za portal Index je napisao kolumnu ‘Kotromanović dokaz da je Milanovićev SDP dno, a Hrvatska cirkus“.





Tema teksta je objava ministra obrane Ante Kotromanovića da odlazi iz Hrvatske jer je našao posao u Americi te da je angažman u SAD-u, gdje će raditi u jednom odvjetničkom uredu, dogovorio prije nekoliko tjedana. Kotromanović je objasnio da je posao u Americi tražio dok je u Hrvatskoj trajala izborna kampanja te da se, neovisno o rezultatima izbora i postizbornoj kombinatorici, namjeravao povući iz politike.

Što će prelac po obrazovanju, sa skromnim znanjem engleskog jezika, raditi u odvjetničkom uredu u SAD-u, Kotromanović nije objasnio.

Tekst je, sudeći po velikom broju podjela u društvenim mrežama, bio vrlo čitan, a onda je nestao s portala. Povučen je na zamolbu autora, Index se ispričao čitateljima, a Maštruko je na Facebooku pojasnio motive povlačenja teksta.

“Ljudi, ne pitajte me više “što je bilo s tekstom”, cijela priča je masovni let down, jako sam osobno razočaran zbivanjima danas, ali nije svako zlo za zlo, pojačalo mi je odlučnost u vezi nekih drugih, ne izravno vezanih medijskih projekata, o kojima razmišljam.

Rekao sam da ću o tome samo uživo a ne na Fejsu, jer je to tako…. a onda sam počeo dobivati pozive na pive i ćevape, što je naravno okej…. ali u principu priča je jadna i razočaravajuća…. nema priče…. tko očekuje neki špijunski triler ili uzbudljivu štoriju razočarat će se…..

Ja se još jednom ispričavam Andreja Košanski Hudika i Matija Babić, urednici najznačajnijeg weba, nay, medija u Hrvata i Matiji, čovjeku gotovo besprijekornog ljudskog integriteta…. Jedan zajednički citat za Matiju i mene: “I am pretty, like, you know, integrity driven for the most part.” – Lil’ Dicky. Iako je tekst uklonjen s portala Index još uvijek je dostupan u Googlovoj predmemoriji pa ga svi zainteresirani mogu pročitati. Neki, stoga, misle da je riječ o dobroj reklami za porat (na Indexu u tome vrlo vješti , dok većina misli da autor ima neke skrivene motive za povlačenje teksta koje u objavi na Fecebooku nije spomenuo. Ako ste propustili na Indexu, evo što je Maštruko objavio u spornom tekstu: ČITAM na webu Slobodne Dalmacije intervju s još uvijek aktualnim ministrom obrane Kotromanovićem. Materijal je prezentiran kao neobavezni intervjuić, a zapravo je skandalozan.